ஐயா
'''ஐயா''' என்பது [[தமிழ்|தமிழில்]] வழங்கப்படும் ஒரு சொல்லாகும். இச்சொல் [[தமிழர்]] பேச்சு வழக்கில் பல்வேறு விதமான பயன்பாடுகளைக் கொண்டுள்ளது. குறிப்பாக ஒருவரை கௌரவமாக அல்லது உயர்வாக அழைப்பதற்கு &quot;ஐயா&quot; எனும் சொல் பரவலாகப் பயன்படுகிறது.
 
 ==கௌரவப் பெயர்==
 ஐயா எனும் சொல் உயர் சான்றோர், உயர் பணிகளில் கடமையாற்றுவோர், வயதில் முதிர்ந்தோர் போன்ற ஆண் பாலினத்தவரை கௌரவமாகவும் உயர்வானவராகவும் விழித்துப் பேசுவதற்கு பயன்படுகிறது. 
 
 ஐயா எனும் சொல் [[ஆங்கிலம்|ஆங்கிலத்தில்]] &quot;Sir&quot; என்பதற்கு இணையான சொல்லாகப் பலவிடங்களில் பயன்படுகிறது. அதேவேளை எல்லாவிடங்களிலும் அவ்வாறே பயன்படுகிறது என்றும் கூறமுடியாது. ஆங்கிலத்தில் வயதில் இளையவரையும் &quot;Sir&quot; என்று அழைப்பதுப்போன்ற பயன்பாடு தமிழில் இல்லை. குறிப்பாக வயதில் ஓரளவேணும் முதர்ச்சியடைந்தோரையும், சான்றோரையும், உயர்பணிகளில் இருப்போரையும் &quot;ஐயா&quot; என்று அழைக்கும் வழக்கு என்பது, ஒருவரை ஏதோவொரு வகையில் உயர்வானவராக கௌரவப்படுத்தி பேசுவதற்கான சொல்லாடலாகவே பார்க்க முடியும்.
 
 ===எழுத்துவடிவில்===
 எழுத்துவடிவிலும் &quot;ஐயா&quot; எனும் சொல் ஆங்கிலத்தில் &quot;Sir&quot; எனும் சொல்லிற்கு இணையானப் பயன்பாடு போன்றே பயன்படுகின்றது. குறிப்பாக கடிதங்கள் எழுதும் பொழுது ஒருவரின் பெயர் தெரியாவிட்டால், பெயருக்கு பதிலாக &quot;ஐயா&quot; என எழுதுதல் தமிழரிடையே வழக்கில் உள்ளது. 
 
 எடுத்துக்காட்டாக:
  
 * கனம் '''ஐயா'''!
 * கனம் '''ஐயா''' அவர்களுக்கு,
 
 அதேவேளை பெயர் தெரிந்தோரையும் &quot;ஐயா&quot; என முன்னொட்டாக இட்டு எழுதுதலும் வழக்கில் உள்ளது. (சிலர் '''அய்யா''' என எழுதுவதும் உண்டு.)
 
 * குணசிங்கம் '''ஐயா''' அவர்களுக்கு
 
 ===இலக்கியத்தில்===
 தமிழ் இலக்கியங்களில் குறிப்பாக தலைவனை &quot;ஐயா&quot; என்று அழைப்பதை பலவிடங்களில் காணலாம்.
 
 ==இலங்கைத் தமிழரின் பேச்சு வழக்கில்==
 முந்தைய நாட்களில் அதிகளவு [[இலங்கைத் தமிழர்|இலங்கைத் தமிழரிடையே]], குறிப்பாக [[யாழ்ப்பாணம்|யாழ்]] தமிழரிடம், பேச்சு வழக்கில் தகப்பனை &quot;ஐயா&quot; என்று அழைக்கும் வழக்கு இருந்திருந்தது. இந்நாட்களில் அவ்வழக்கு அருகிவிட்டது. அவ்வாறே அம்மாவின் தகப்பனை &quot;அம்மையா&quot;, அப்பாவின் தகப்பனை &quot;அப்பையா&quot; என்று அழைக்கும் வழக்குகள் அண்மை காலம் வரை ஒருசில இடங்களில் இருந்துள்ளது. இவ்வழக்கு தற்போது அருகிவருகின்றது எனலாம்.
 
 * அப்பா = ஐயா
 * அப்பாவின் அப்பா = அப்பையா 
 * அம்மாவின் அப்பா = அம்மையா
 
 ==சிங்களவரிடையே==
 [[இலங்கை]] [[சிங்களவர்|சிங்களவரிடையே]] &quot;ஐயா&quot; எனும் சொல் சகோதரனை அழைக்கும் உறவுச் சொல்லாகப் பயன்படுகிறது. 
 
 * அய்யா - அண்ணா (சகோதரன்)
 * மகே அய்யா - எனது அண்ணா
 
 அதேவேளை சகோதரன் அல்லாத வயதில் தன்னையும் விட கூடிய ஒருவரை  (தமிழர்கள் &quot;அண்ணை&quot; என்று அழைப்பதுப்போன்று) &quot;ஐயா&quot; என்று அழைக்கும் வழக்கம் இலங்கையில் எல்லாவிடங்களிலும் காணப்படுகின்றது.
 
 ===காதலனை அழைத்தல்===
 சகோதரன் அல்லாத ஆண்களை சகோதரத் தன்மையுடன் &quot;ஐயா&quot; என்று அழைக்கும் முறை, காலப்போக்கில் அது காதலாக மாறியப் பின்பும், காதலன் காதலியை &quot;ஐயா&quot; அல்லது &quot;ஐயே&quot; என்று அழைக்கும் வழக்கு சிங்களப் பெண்களிடையே உள்ளது. 
 
 தமிழர்களின் பண்பாட்டில் ஒரு பெண் ஒரு ஆடவனை &quot;அண்ணா&quot; என அழைக்கத்தொடங்கிவிட்டால், அங்கே காதல் பெரும்பாலும் தற்போதைய காலங்களில் ஏற்படுவதில்லை. தமிழ் ஆண்களும் அவ்வாறே &quot;தங்கை&quot; என அழைக்கத்தொடங்கிவிட்டால், அந்த பெண்ணை காதலியாக நினைக்கும் நிலை பெரும்பாலும் இல்லை என்றே சொல்லலாம். ஆனால் சிங்களவரிடையே, &quot;அண்ணா&quot; என்று அழைத்த ஒருவரை காதலிக்கக்கூடாது எனும் கருத்து எங்கும் இருப்பதாக இல்லை. அனேகமான சிங்கள காதலர்கள் &quot;ஐயா&quot; (அண்ணா) என்று காதலனை காதலியும், &quot;நங்கி&quot; (தங்கை) என்று காதலியை காதலனும் அழைப்பதே சிங்களவரிடையேயான பெருவழக்காக உள்ளது. 
 
 இந்த சொல் வழக்கு முறை திருமணமான தம்பதிகளிடையேயும் சிலவிடங்களில் காணமுடிகிறது.
 
 [[பகுப்பு:சிங்களப் பேச்சு வழக்கு]]
 
 [[பகுப்பு:தமிழ்ச் சொற்கள்]ன]
 [[பகுப்பு:யாழ்ப்பாணப் பேச்சுத் தமிழ்]]
 [[பகுப்பு:பேச்சுத் தமிழ்]]
 தமிழில் ஐயை என்று ஒரு சொல் உண்டு. அது ஓரு பெண் தெய்வத்தின் பெயர். பாட்டி  என்னும் பொருளிலும் வரும். அம்மா என்றும் பொருள் கொள்ளலாம். இந்த ஐயை யின் எதிர்ச்சொல்லாக ஐயா இருக்கிறது. 
 ஐயை×ஐயா
 அம்மா×அப்பா